CELEX: 31994D0166
Language: sl
Date: 1994-03-10 00:00:00
Title: Sklep Sveta z dne 10. marca 1994 o sprejetju Resolucije št. 47 o uvedbi dodatnega zvezka TIR z večjim zavarovanjem, ki jo je dne 2. julija 1993 sprejela delovna skupina Evropske gospodarske Komisije (ZN/EKE) za carinska vprašanja, ki se nanašajo na promet

Pomembno pravno obvestilo

|

31994D0166

Uradni list L 076 , 18/03/1994 str. 0025 - 0027 finska posebna izdaja: poglavje 2 zvezek 11 str. 0093  švedska posebna izdaja: poglavje 2 zvezek 11 str. 0093 

		Sklep Svetaz dne 10. marca 1994o sprejetju Resolucije št. 47 o uvedbi dodatnega zvezka TIR z večjim zavarovanjem, ki jo je dne 2. julija 1993 sprejela delovna skupina Evropske gospodarske Komisije (ZN/EKE) za carinska vprašanja, ki se nanašajo na promet(94/166/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti člena 113 Pogodbe,ob upoštevanju predloga Komisije,ker Resolucija št. 47 predvideva ukrepe za zagotavljanje ustrezne uporabe Konvencije TIR iz leta 1975 in da bi zagotovili večje zavarovanje za prevoz nekaterih vrst blaga s povečanim tveganjem za zlonamerno izogibanje plačila carin in drugih dajatev;ker je zaradi svoje vsebine ta resolucija bistvenega pomena za Skupnost in bi jo morala ta potrditi s takojšnjim učinkom,SKLENIL:Člen 1Resolucijo št. 47 o uvedbi dodatnega zvezka TIR z večjim zavarovanjem, ki jo je dne 2. julija 1993 sprejela delovna skupina Evropske gospodarske komisije (ZN/GKE) za carinska vprašanja, ki se nanašajo na promet, se sprejme v imenu Skupnosti s takojšnjim učinkom.Besedilo resolucije je priloženo temu sklepu.Člen 2Predsednika Sveta se s tem pooblašča, da imenuje osebo, ki je pooblaščena, da uradno obvesti izvršilnega sekretarja Evropske gospodarske komisije, da je Skupnost sprejela resolucijo iz člena 1 s takojšnjim učinkom.V Bruslju, 10. marca 1994Za SvetPredsednikY. Papantoniou--------------------------------------------------UVEDBA DODATNEGA ZVEZKA TIR Z VEČJIM ZAVAROVANJEMResolucija št. 47ki jo je dne 2. julija 1993 sprejela delovna skupina ZN/EKE za carinska vprašanja, ki se nanašajo na prometDELOVNA SKUPINA ZA CARINSKA VPRAŠANJA, KI SE NANAŠAJO NA PROMETPOUDARJA pomen nemotenega delovanja Carinske konvencije o prevozu blaga na podlagi TIR zvezka (Konvencija TIR, 1975) za lažji mednarodni prevoz blaga s cestnimi vozili,JE ZASKRBLJENA zaradi povečanja števila goljufij, ki lahko ogrozijo olajševalne ukrepe iz Konvencije TIR, 1975,SE ZAVEDA težav, s katerimi se soočajo mednarodna zavarovalna združenja pri zagotavljanju zadostnih zavarovanj za blago, ki je z vidika carine povezano s povečano stopnjo tveganja,OB UPOŠTEVANJU, da je čimprejšnja uvedba zvezka TIR za tobak in alkohol lahko pomeni korak naprej v iskanju rešitve za te probleme,OB UPOŠTEVANJU določb Priloge 1 in Priloge 6, pojasnjevalna opomba 0.8.3 Konvencije TIR iz leta 1975,SE JE SOGLASNO ODLOČILA za naslednje prehodne ukrepe, ki se izvedejo pred začetkom veljavnosti sprememb Konvencije TIR iz leta 1975, najverjetneje v letu 1994:V primeru prevoza alkohola in tobaka, ki sta natančneje opisana v nadaljevanju, je priporočeno, da carinski organi povečajo najvišji znesek, ki ga je možno zahtevati od zavarovalnega združenja, na znesek, ki je enak 200000 USD:1. nedenaturiran etanol z vsebnostjo alkohola 80 vol. % ali več (oznaka HS: 220710);2. nedenaturiran etanol, z vsebnostjo manj kot 80 vol. %; žganja, likerji in druge alkoholne pijače; alkoholne mešanice, ki se uporabljajo pri izdelavi pijač (oznaka HS: 2208);3. cigare in cigarilosi, ki vsebujejo tobak (oznaka HS: 240210);4. cigarete, ki vsebujejo tobak (oznaka HS: 240220);5. tobak za kajenje z dodatkom tobakovega nadomestka v kakršnem koli razmerju ali brez njega (oznaka HS: 240310).Za prevoz alkohola in tobaka iz zgornjih odstavkov carinski organi zahtevajo, da so zvezki TIR jasno označeni z oznakami "TOBAK/ALKOHOL" na ovitku in vseh kuponih. Poleg tega morajo ti zvezki na dodatnem listu, ki se vstavi v zvezek TIR, navajati podatke o kategoriji tobaka in alkohola, za katerega je zavarovanje izdano, kot je navedeno zgoraj.Obstoječi "TOBAK" zvezki TIR, ki jih je podpisal gospod A. Westerink, niso več veljavni.ZAHTEVA, da Mednarodna zveza za cestni promet (IRU), nacionalna zavarovalna združenja in carinski organi sprejmejo vse ukrepe, ki so potrebni za uvedbo zvezka TIR "TOBAK/ALKOHOL" s 1. septembrom 1993,ZAHTEVA, da pogodbenice Konvencije TIR iz leta 1975 izvršilnega sekretarja Evropske gospodarske komisije OZN za Evropo (ZN/EKE) do 1. septembra 1993 uradno obvestijo, ali zvezek TIR "TOBAK/ALKOHOL" sprejmejo ali ne,ZAHTEVA, da izvršilni sekretar Evropske gospodarske komisije OZN za Evropo (ZN/EKE) obvesti pogodbenice Konvencije TIR iz leta 1975 s sprejetju zvezka TIR za "TOBAK/ALKOHOL".--------------------------------------------------